Dolná Breznica

Dolná Breznica (hungare Alsónyíresd [alŝOnjIreŝd]) estas vilaĝo kaj municipo en Slovakio. 

 Situo 
Dolná Breznica situas en valo de rojo, laŭ traira flankovojo. Púchov troviĝas je 8 km.

 Historio 
La unua mencio okazis pri la vilaĝo en 1388 en formo "Breznycze". En 1784 loĝis tie 152 vilaĝanoj (34 familioj) en 32 domoj, en 1828 358 vilaĝanoj en 33 domoj. Ĝis 1899 la oficiala hungara loknomo estis Alsó-Breznic(z), poste ĝi ricevis hungaran nomon pro la hungariga politiko. En 1910 laŭ la popolnombrado vivis en Alsónyíresd 471 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Trencsén (reĝa departemento), al distrikto de Púchov, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Dolná Breznica 831 homoj, (829 slovakoj).

Kategorio:Municipoj en distrikto Púchov